text: Trafikulykke ved Grindsted: Tilskadekommen fløjet til Odense
  20 december 2010 kl. 15.57
  En 60-årig mand er fløjet med helikopter til Odense efter en trafikulykke nær Grindsted. Manden er nu uden for livsfare.
  Klokken 14 kørte en lastbil og personbil sammen på Simmelbrovej ved Grindsted. 
  Føreren i personbilen blev fastklemt ved sammenstødet. Da det lykkedes at få manden fri, stod en ambulance klar til at modtage den 60-årige fører - men hans tilstand var så kritisk, at han straks blev fløjet til Odense Universitetshospital.
  Politiet meddeler her til aften, at manden er uden for livsfare.
  
  Glatte veje
  Sydøstjyllands Politiet skønner, at det glatte føre var årsag til færdselsulykken.
  